Bartninkų bažnyčios šventoriaus koplyčia
54°30′05″š. pl. 23°01′36″r. ilg.﻿ / ﻿54.501344°š. pl. 23.026783°r. ilg.﻿ / 54.501344; 23.026783 Bartninkų bažnyčios šventoriaus koplyčia – koplyčia su laidojimo rūsiu, stovinti prie senosios Bartninkų bažnyčios Vilkaviškio rajone, prie kelių  5115  Patilčiai–Bartninkai–Kaupiškiai  ir  5106  Vilkaviškis–Bartninkai–Aistiškiai  kryžkelės. Kartu su Bartninkų bažnyčia, šventoriaus tvora ir kunigo Juozapo Šmulkščio (1866–1931) kapu sudaro paminklinį kompleksą. Šventoriuje taip pat stovi paminklinis akmuo parapijos klebonui Jonui Burduliui (1802–1886), čia krikštijusiam Joną Basanavičių. Koplyčia, kaip regioninės reikšmės paminklas, 2018 m. lapkričio 8 d. buvo įrašyta į Kultūros vertybių registrą (unik. kodas 43209). Ji reikšminga savo architektūrinėmis ir sakralinėmis savybėmis. Vasarą pamaldos kartais vyksta senosios bažnyčios šventoriuje, prie šalia esančios koplyčios, kuri statyta dar anksčiau nei bažnyčia.